དཔེར་ན།ཐབས་ལམ་དེ་འཚེ་བ་དང་འཚེ་བ་མེད་པ་གང་ཡིན་མིན་དེ་ཀུན་སློང་ལ་ཤུགས་ཆེར་རག་ལུས་ཡོད་པ་རེད།ཕན་སེམས་ཀྱིས་རྫུན་དཀར་པོ་བཤད་པ་དེའི་ངོ་བོའི་ཆ་ནས་འཚེ་བ་ཅན་ཞིག་ཡིན་ནའང།ཀུན་སློང་ལ་གཞིགས་ན་དེ་གཞན་ལ་ཕན་འདོགས་པའི་ཐབས་ལམ་ཞིག་ཡིན་ཆོག་པ་རེད།བྱས་ཙང་།ལྟ་ཚུལ་དེའི་ཐོག་ནས་བཤད་ན།དེ་ནི་འཚེ་མེད་ཀྱི་ཐབས་ལམ་ཞིག་ཡིན།ཕྱོགས་གཞན་ཞིག་ནས།གལ་ཏེ་ང་ཚོས་གཞན་ལ་བཤུ་གཞོག་གཏོང་འདོད་ཀྱིས་ཁོང་ཚོར་རྔན་པ་སྤྲད་པ་ཡིན་ན།མཐོང་ཚུལ་ལ་དེ་འཚེ་བ་མེད་པ་ཞིག་ཏུ་སྣང་ནའང་།དོན་ངོ་མར་ང་ཚོས་གཞན་ལ་མགོ་སྐོར་བསླུ་བྲིད་ཀྱིས་བཤུ་གཞོག་གཏོང་འདོད་ཡོད་པར་བརྟེན་དེ་ནི་འཚེ་བའི་ཐབས་ལམ་ཞིག་ཡིན།དེར་བརྟེན།འཚེ་བའམ་འཚེ་བ་མེད་པ་ཡང་ཀུན་སློང་ལ་རག་ལུས་པ་རེད།འགྲོ་བ་མིའི་བྱ་སྤྱོད་ཚང་མ་ཀུན་སློང་ལ་རག་ལུས་པ་ཡིན།དེ་གང་ཙམ་ཞིག་བསྒྲུབ་བྱ་ལའང་རག་ལུས་ཤིང།འོན་ཀྱང་གལ་ཏེ་དམིགས་ཡུལ་དེ་བསྒྲུབ་བྱ་ཙམ་ཞིག་ཡིན་པ་དང་ཀུན་སློང་དེ་ཁྲོང་ཁྲོ་ཡིན་ན།དེ་ནི་དཀའ་ལས་ཁག་པོ་རེད།དེ་འདྲ་ཡིན་དུས་མཐར་གཏུགས་ན།ཀུན་སློང་ནི་གལ་ཆེ་ཤོས་དེ་ཡིན་པ་རེད།